钦定古今图书集成/理学汇编/学行典/第076卷 > 朱子大全集 > 《答詹体仁》
## 钦定古今图书集成/理学汇编/学行典/第076卷 > 朱子大全集 > 《答詹体仁》

湘中学者之病，诚如来教。然今时学者，大抵亦多如
此，其言而不行者固失之。又有一二只说践履，而不
务穷理，亦非小病。钦夫往时盖谓救此一种人，故其
说有太快处，以启流传之弊，今日正赖高明者以救
之也。为学是分内事，才见高自位置，便是不务实了，
更说甚的？今日正当反躬下学，读书则以谨训说为
先，修身则以“循规矩”为要。除却许多悬空闲说，庶几
平稳耳。不审尊意以为何如？